Source: https://www.porada.sk/archive/index.php/t-217524.html?s=71ae5e41f45573fe197856dbb893f3b7
Timestamp: 2020-01-18 18:43:07+00:00
Document Index: 3767605

Matched Legal Cases: ['§137', '§136', '§136', '§137', '§138', '§ 141']

Darovanie krvi - nezapočítava sa do 7 P-éčiek - aké argumenty použiť? [Archív] - PORADA.sk
Darovanie krvi - nezapočítava sa do 7 P-éčiek - aké argumenty použiť?
31.05.13,08:05
poprosil by som Vás o opätovnú radu ohľadom darovania krvi.
V našom podniku momentálne riešime s našimi mzdovými pracovníčkami problematiku darovania krvi a nároku na voľno počas darovania. Čo ja viem, tak zamestnanec má nárok na voľno počas darovania krvi a to sa nezapočítava do 7 "p-éčiek".
Viete mi potvrdiť moje tvrdenie? Ak je to naozaj tak, môžete mi napísať také argumenty, ktoré by som mohol ako dôkaz ukázať aj našim mzdovým účtovníčkam? (napr. aj podopreté nejakými oficiálnymi dokumentmi)
Ďakujem a teším sa na skorú odpoveď :)
31.05.13,08:32
Je to iný úkon vo všeobecnom záujme §137 ZP
Podľa §136 je nárok len na nevyhnutný čas.
31.05.13,08:41
Bol som teraz pri mzdovej a stále si hudie svoje - my to započítavame a budeme započítavať do 7 p-éčiek. Ale ja sa nevzdávam a hľadám ďalšie argumenty.
31.05.13,08:54
A o čo sa opiera? Určite o ZP?
31.05.13,08:56
Máte v podniku Kolektívnu zmluvu? Ak áno poprečituj :) či tam nieje okolo toho niečo spísané a udaná nejaká výnimka. Poprípade sa obráť na Odborárov, ak ich máte, nech sa k tomu jasne a neodkladne vyjadria pani mzdovej. :D
31.05.13,08:57
Ak je KZ, tá určite ide nad rámec ZP a nie pod neho, takže mzdárky to majú určite pomýlené.
31.05.13,08:58
Porozprával som sa s ňou práve o paragrafe 137, že ak darovanie krvi berie ako p-éčko, tak potom aj napr. školenie by mala brať ako p-éčko. Ona na to, že školenie je niečo iné a darovanie krvi je ako návšteva lekára.
Asi by som jej to skôr dokázal, keby to bolo v nejakých novinách ako v zákone.
31.05.13,08:59
KZ máme, darovanie krvi tam nie je spomenuté, budem ho tam musieť doplniť.
31.05.13,09:00
To nič, aj tak sa musia držať ustanovení ZP.
31.05.13,09:02
Ja viem, len ako im to vysvetliť? Napísal som OZ KOVO, inšpektorátu práce, Červenému krížu,... Uvidíme, či niekto z nich zareaguje. Ach jaj.
31.05.13,09:04
Toto nepomôže? :
http://baby-web.topky.sk/clanky/a2388-Volno-v-praci-Nie-vzdy-ho-firma-zaplati.aspx
31.05.13,09:13
Vieš, noviny nie sú zákon, ktorý platí, v novinách nemusí byť všetko vysvetlené správne.
Skús dať podnet na IP.
Na IP som písal, zatiaľ sa neozvali - položil som im zatiaľ tú otázku, ktorú som položil aj tu.
Mzdovej som ukázal ten článok, čo tu bol link a povedala mi, že platí to, ako sa rozhodne podnik a že ona ZP dodržiava.
31.05.13,09:15
Zamestnáv. sa nemôže rozhovať, či áno alebo nie, ak je to dané zákonom, musí sa držať toho.
31.05.13,09:17
Veď toto, musí ho dodržiavať a aj dodržiava, len koleg. si ho zle interpretujú.
31.05.13,09:20
Tak choď za ich nadriadeným.
31.05.13,09:59
Tak niečo som našiel, niečo mi odpísali z SČK a so mzdovými sme sa porozprávali. Výsledok je taký, že to síce naďalej budú dávať do P-éčiek, ale pri prekročení dajú extra voľno (na tých 7P+4 darovania krvi).
31.05.13,10:01
Pre tých, ktorí budú riešiť podobnú otázku, pripájam link a email:
http://www.ntssr.sk/otazky-a-odpovede/150,10
darovanie krvi je prekážkou v práci z dôvodu všeobecného záujmu §136 Zákonníka práce a následne §137 ods. 5 - Iný úkon vo všeobecnom záujme. Zamestnávateľ v tomto prípade poskytne zamestnancovi pracovné voľno na nevyhnutne potrebný čas s náhradou mzdy (§138 od. 2). Tento úkon zamestnanca sa nezapočítava do siedmich dní tzv. P-éčiek, nakoľko tzv. P-éčka sú "Dôležité osobné prekážky v práci" § 141 ods. 2 písm.a) bod 1. - sedem dní v kalendárnom roku je na vyšetrenie alebo ošetrenie v zdravotníckom zariadení ... Darovanie krvi nie je vyšetrením ani ošetrením v zdravotníckom zariadení a nie je dôležitou osobnou prekážkou v práci, ale ako sme uviedli, darovanie krvi je "Iným úkonom vo všeobecnom záujme".
31.05.13,10:32
No vidíš, a toto sme Ti tvrdili aj my.
Ja viem, ja som s Vami od začiatku súhlasil, len naše mzdové nie :)
31.05.13,11:51
veru veľmi zvláštny prístup .. ale ako je písane - musia dodržať minimálne ZP.
my sme mali podľa KZ dva dni voľna !